CELEX: C2006/121/25
Language: da
Date: 2006-05-20 00:00:00
Title: Sag T-86/06: Sag anlagt den  16. marts 2006  — Studio Bichara m.fl. mod Kommissionen

20.5.2006   
            
            
               DA
            
            
               Den Europæiske Unions Tidende
            
            
               C 121/14
            
         Sag anlagt den 16. marts 2006 — Studio Bichara m.fl. mod Kommissionen
   (Sag T-86/06)
   (2006/C 121/25)
   Processprog: italiensk
   Parter
   
      Sagsøgere: Studio Bichara s.r.l., Riccardo Bichara og Maria Proietti (Rom, Italien) (ved avvocati M. Pappalardo og M.C. Santacroce)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Det fastslås, at både Kommissionens delegation i Papua Ny Guinea og OLAF har pådraget sig ansvar uden for kontraktforhold i forbindelse med projekt nr. 8 ACP.PNG.003.
            
         
               —
            
            
               Kommissionen og OLAF tilpligtes at betale erstatning for det lidte tab, der kan opgøres til 5 884 873,99 EUR, som følge af den ulovlige adfærd under gennemførelsen af projekt nr. 8 ACP.PNG.003.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Det foreliggende søgsmål vedrører erstatning for det tab, som det sagsøgende selskab — et italiensk planlægningsselskab, der i en årrække har arbejdet inden for programmer, der er finansieret af Den Europæiske Union — har lidt som følge af den adfærd, som tjenestemænd ved Kommissionens delegation i Papua Ny Guinea og Det Europæiske Kontor for Bekæmpelse af Svig (OLAF) har udvist i forbindelse med tjenesteydelsesaftale nr. 8 ACP.PNG.003, der finansieres af Den Europæiske Udviklingsfond.
   Det skal i den forbindelse bemærkes, at det sagsøgende selskab i december 1999 fik tildelt den pågældende kontrakt med henblik på planlægningen af forbedringsarbejder på 9 skoler i forskellige regioner i Papua Ny Guinea.
   Det sagsøgende selskab finder sammen med to andre sagsøgere, at Fællesskabet i den foreliggende sag har pådraget sig et ansvar uden for kontraktforhold:
   
               —
            
            
               Dette skyldes den uberettigede indblanding fra Kommissionens delegation i Papua Ny Guinea i kontraktforholdet, der bestod mellem Studio Bichara og den lokale regering vedrørende den pågældende tjenesteydelsesaftale. Denne indblanding har tvunget det sagsøgende selskab til at ophæve kontrakten før tiden, hvorved man har forspildt enhver mulighed for en mindelig løsning af tvisten mellem de kontraherende parter.
            
         
               —
            
            
               Det skyldes ligeledes OLAF's adfærd i forbindelse med undersøgelserne nr. OF/2002/0261 og OF/2002/0322. Denne adfærd må anses for at være i strid med OLAF's forpligtelse til at udføre sine egne undersøgelser fuldstændig uafhængigt, også i forhold til Kommissionen, og med principperne om retfærdighed, uvildighed og formodningen for de undersøgte personers uskyld.